Vedr.: Ændring i partnerskabet - Forum Theater

Kære Nils

VIFIN ønsker at ophøre samarbejde med en af vores danske partnere i Forum Theater projektet, Forum Teater Replik (FTR). Dette meget usædvanlige skridt tager vi på grund af flere vanskeligheder vi har oplevet med samarbejdet med FTR indtil videre.

På partnermødet i Helsinki gav FTR udtryk for at Forumteatret Replik ikke havde accepteret at være ’work package leader’ på ’Dissemination and Valorisation’ (Work Package 4) til trods for at det tydeligt er angivet i projektansøgningen og til trods for at vi holdt et afklaringsmøde med FTR i Vejle den 29. oktober 2010 (inden kick-off mødet i Helsinki), hvor vi gennemgik denne opgave og var enige om at den lå hos Forumteatret Replik.

Selvom at vi har gjort det klart at projektet er et ’Leonardo da Vinci - Transfer of Innovation’ i hele ansøgningsforløbet samt på mødet i Vejle d.29.10 og i startmødet, er det vores opfattelse at FTR ikke har forstået dette, eller er villig til at arbejde med projektet som en overførsel af innovation.

På partnermødet i Helsinki var der en manglende forståelse og respekt for koordinatorens rolle hos FTR, samt negativ tilgang til deltagelse i den demokratiske proces i færdigudviklingen af indholdet og rammerne for projektet. Samtidig er det uhensigtsmæssigt at stemningen blev ophidset og påvirkede resten af mødet negativt.

Disse årsager gør at vi har besluttet os til at tage dette meget usædvanlige skridt.

Erfaringer fra tidligere projekter er imidlertid, at det er mest hensigtsmæssigt at afbryde partnerskabet så tidligt som muligt, hvis de gensidige forventninger til og forståelser af projektet ikke passer sammen.

Vi ser frem til IUs godkendelse af denne beslutning.

Med venlig hilsen

Ib Jespersgaard